Saya mau tau Era komunisme dari Poland. Jelaskan dalam bahasa melayu

Selepas Perang Dunia Kedua tamat, keadaan negara Poland telah menjadi musnah dan binasa. Selain kerosakan barang-barang dan binaan, kira-kira 25% penduduk telah maut ketika perang. Tambahan lagi, komunisme telahpun bertapak di Poland lalu tertubuhnya Republik Rakyat Poland. Komunis mula mengambil kuasa di antara tahun 1945 dan 1947. Kerajaan sementara Poland telah dibentuk dengan unsur komunis yang disokong oleh Soviet. Pilihan raya akhirnya diadakan pada Januari 1947. Keputusannya, Parti Komunis dan Sosialis mendapat durian runtuh dan Blok Demokratik.

Kemudian pada Disember 1948, Parti Sosialis Poland telah menyingkirkan ahli sayap kanan parti dan baki ahli dipaksa bergabung dengan parti komunis lain untuk membentuk Parti Buruh Bersatu Poland. Pemerintahan komunis di Poland memungut semua hasil industri Poland namun mereka gagal untuk melakukan demikian dalam sektor pertanian. Mereka juga gagal mematahkan kuasa Gereja Katolik.

Pada Jun 1956, rasa tidak puas hati terhadap rejim komunis di Poland telah membawa kepada protes yang berlaku di kota Poznań. Kerajaan komunis Poland kemudian mematahkan rusuhan dengan kekerasan. Walau bagaimanapun, kerajaan sedar beberapa pembaharuan perlu dilaksanakan.

Sementara itu pada tahun 1951, Władysław Gomułka, Setiausaha Pertama Parti Buruh Bersatu Poland telah digulingkan lalu dipenjarakan. Pada Oktober 1956, beliau dibebaskan dan Parti Komunis melantik beliau sebagai pemimpin baru tanpa berunding dengan Soviet di Moscow. Pihak Soviet kemudian berang dengan tindakan Poland yang berani mengambil langkah ke arah pembebasan dan mereka kemudian mara untuk melancarkan serangan ke atas Poland. Walau bagaimanapun, Gomułka gagal untuk menjalankan apa-apa pembaharuan asas dan Poland terbantut di bawah pemerintahannya.

Pada 12 Disember 1970, kerajaan melancarkan harga makanan secara besar-besaran. Akhirnya, berlakunya protes dan demonstrasi di bahagian utara Poland terutamanya di Gdańsk. Tentera menembak dan membunuh ramai peserta demonstrasi yang hanya menyebabkan perkara menjadi lebih teruk. Demonstrasi kemudian semakin merebak.

Pada 20 Disember 1970, Gomułka dipaksa untuk meletak jawatan. Beliau digantikan oleh Edward Gierek. Beliau memperkenalkan pelan ekonomi baru untuk Poland. Namun, Gierek banyak berhutang dari negara-negara barat. Hasilnya taraf hidup di Poland meningkat. Pada awal 1970an, barang-barang dapur dan makanan semakin murah. Walau bagaimanapun, kenaikan harga minyak telah menamatkan perkembangan ekonomi Poland dan pada 1976, jelas bahawa pinjaman Gierek menjadi sia-sia. Industri Poland tidak mampu membeli mata wang tinggi yang cukup untuk membayar semula hutang. Kerajaan memperkenalkan peningkatan besar dalam harga makanan. Kesannya adalah bantahan sekali lagi. Kali ini, kerajaan mematahkan bantahan dengan kekerasan. Ramai peserta bantahan telah dipenjarakan.

Pada Julai 1980, kerajaan mengumumkan peningkatan harga makanan sebanyak 100%. Keputusannya bantahan tercetus dan berlakunya mogok di seluruh Poland. Pada bulan Ogos 1980, limbungan Lenin di Gdansk melancarkan mogok. Diketuai oleh seorang juruelektrik yang bernama Lech Wałęsa. Mereka membentangkan segala kemahuan mereka termasuk kebebasan bersidang, pembebasan tahanan politik dan hak untuk membentuk kesatuan kerja yang bebas. Pada 31 Ogos, komunis menyerah diri. Mereka membuat perjanjian Gdańsk dan menerima semua kemahuan pekerja.

Pekerja-pekerja kemudian membentuk solidarność (perpaduan), iaitu pertubuhan pekerja Poland yang kemudian menjadi gerakan beramai-ramai menentang pemerintahan komunis. Walau bagaimanapun, komunis memberi tentangan semula. Pada Disember 1981, Jeneral Wojciech Jaruzelski melancarkan undang-undang tentera di Poland. Parti solidarność diharamkan dan pemimpin-pemimpin ditangkap.

Jaruzelski mengisytiharkan keadaan negara sedang bergolak. Perang antara pekerja dan komunis tetap berterusan. Krisis ekonomi terus melonjak. Hutang Poland semakin melambung. Harga bayaran hutang tidak tetap kerana dikenakan bunga. Sementara itu, pekerja tetap melancarkan mogok besar-besaran.

Akhirnya pada tahun 1988, komunis mengalah dan Jaruzelski dipanggil untuk 'pemulihan berani'. Pada tahun 1989, pihak komunis dan solidarność mengadakan rundingan. Kerajaan bersetuju untuk menarik balik pengharaman parti solidarność dan dibenarkan untuk bebas bersidang. Komunis juga bersetuju Sejm (parlimen Poland) perlu sebahagian daripadanya dipilih secara demokrasi. Komunis juga akan memegang sekurang-kurangnya 65% kerusi di dewan rakyat dan baki 35% bebas diundi. Kesemua kerusi di dewan pertuanan pula bebas diundi.

Pemilihan raya berlangsung pada 4 Jun 1989. Solidarność memenangi 35% daripada kerusi di dewan rakyat dan 99% di dewan pertuanan. Ia kekalahan memalukan bagi pihak komunis. Pada Ogos 1989, Tadeusz Mazowiecki menjadi Perdana Menteri Poland. Pemerintahan komunis mula runtuh dan berakhir di Poland.